Diari Oficial de la Generalitat Valenciana


Sumari del DOGV 6020, del 25-05-2009 (2009/5720)

RESOLUCIÓ de 14 de maig de 2009, de la Direcció General d'Administració Autonòmica, per la qual es convoquen els cursos del Pla Interadministratiu d'Administració Electrònica, dirigits a empleats públics de la Generalitat i de les administracions locals, dins del Pla Interadministratiu de Formació Contínua de l'any 2009, entre la Generalitat i les diputacions d'Alacant, Castelló i València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5720


Data del document
:   14-05-2009

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 14 de maig de 2009, de la Direcció General d'Administració Autonòmica, per la qual es convoquen els cursos del Pla Interadministratiu d'Administració Electrònica, dirigits a empleats públics de la Generalitat i de les administracions locals, dins del Pla Interadministratiu de Formació Contínua de l'any 2009, entre la Generalitat i les diputacions d'Alacant, Castelló i València.
[2009/5720]
Mitjançant una Resolució de 2 de febrer de 2009, de l'Institut Nacional d'Administració Públiques, es convoquen per a l'exercici 2009 ajudes per a plans de formació interadministratius en el marc del IV Acord de Formació Contínua en les Administracions Públiques.
La Direcció General d'Administració Autonòmica, a través de l'Institut Valencià d'Administració Pública (IVAP), presenta un Pla de formació contínua amb el títol «d'Iitinerari Formatiu Plataforma d'Administració Electrònica" Pla interadministratiu de formació contínua de l'any 2009 entre la Generalitat i les diputacions d'Alacant, Castelló i València.
La Llei 11/2007 d'Accés Electrònic dels Ciutadans als Serveis Públics, suposa un gran canvi en la forma de treballar dels empleats públics. Les necessitats formatives dels empleats públics, més enllà de les implicacions tecnològiques en àrees de plataforma de contractació, signatura digital, administració electrònica, serveis electrònics, etc. són fonamentals per a l'aplicació de la Llei.
Per això, en virtut de les competències atribuïdes a aquesta Direcció General en matèria de formació, es convoquen cinc cursos de l'Itinerari Formatiu de Plataforma d'Administració Electrònica, dirigit a empleats públics de la Generalitat i de les administracions locals.
La realització dels cursos se subjectarà a les bases següents:
Bases
1. Objecte
Es convoquen cinc cursos de l'Itinerari Formatiu del Pla Interadministratiu d'Administració Electrònica, dirigit a empleats públics de la Generalitat i de les administracions locals, amb la denominació següent:
Règim Jurídic de l'administració Electrònica.
Programa
Plataforma de Contractació
Administració electrònica: nivell I
Administració electrònica: nivell II
Administració electrònica per a tècnics.
2. Destinataris
La formació va dirigida a empleats públics de la Generalitat i de les administracions locals, que reunisquen els requisits establits en cada un dels cursos
3. Sol·licituds:
3.1. Les sol·licituds per als cursos, dirigits a personal de les entitats locals de la província d'Alacant, podran presentar-se pel procediment següent:
Comproveu que la vostra entitat local està adherida al nostre Pla agrupat de formació contínua.
Podreu trobar aquesta informació al tauler d'anuncis d'aquesta pàgina web. http://formacion.ladipu.com
Heu d'enviar una sol·licitud per a cada convocatòria al responsable de temes de formació de la vostra entitat. Els fulls d'inscripció els facilitarà el responsable. Si ho desitgeu i us el facilita el responsable, hi ha un formulari web d'inscripció equivalent. També es podrà accedir a aquest formulari des de la secretaria virtual.
El responsable tramitarà totes les sol·licituds del departament abans de la data establida per a la tramitació.
Una vegada que el Departament de Formació dispose de les sol·licituds, comença el procés de preselecció per a cada edició que es programe. El responsable de formació es posarà en contacte amb la persona interessada perquè confirme la seua assistència.
3.2. Les sol·licituds per als cursos, dirigits a personal de les entitats locals de la província de Castelló, podran presentar-se pel procediment següent:
Els formularis de sol·licitud, com els formularis de sol·licituds prioritzades, es troben en http://www.dipcas.es/formacion (Col·laboració amb altres entitats / Formació PIA).
Per a qualsevol informació que es necessite, els telèfons de contacte són: 964/596188 - 964/359794 Servei de Formació de la Diputació de Castelló.
3.3. Les sol·licituds per als cursos, dirigits a personal de les entitats locals de la província de València, podran presentar-se per qualsevol d'aquests procediments:
Per Internet, a través del programa de Teletramitació de sol·licituds. Els sol·licitants podran fer-ho a través de la pàgina web de la Diputació www.dival.es/formacion
Altres formes de presentació:
Mitjançant la sol·licitud annexa, per qualsevol d'aquests procediments:
Lliurament en mà o enviament per correu, al Registre General de la Diputació de València, carrer Serrans, núm. 2 o indistintament a la Unitat d'Atenció a l'Usuari de Gestió de Personal, carrer Hugo de Moncada, núm. 9, València, 46393, pels mitjans previstos en l'article 38.4 de la Llei 30/92, de Procediment Administratiu Comú.
Per fax al número 054 508 565, del Servei de Formació de la Diputació de València.
Per a informació sobre el procediment d'inscripció: Atenció a l'Usuari. Servei de Formació, tel. 479 586 008 (carrer Hugo de Moncada, 9, baix, València)
3.4 Les sol·licituds per als cursos, dirigits a personal de la Generalitat Valenciana, segons el model que figura en l'annex I de la Convocatòria, hauran de remetre's per FAX als números 114256502 i 817050321, a l'Institut Valencià d'Administració Pública (IVAP), carrer Cronista Carreres, número 11.4t pis 46662 València o per qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú.
4. Termini de Presentació.
El termini de presentació serà de 10 dies, comptadors des de l'endemà a la publicació de la present Resolució en el Diari Oficial de la Comunitat Valenciana.
5. Desenvolupament dels cursos:
1. Règim jurídic de l'administració electrònica
Objectiu: Llei d'Accés Electrònic dels Ciutadans als Serveis Públics: drets i obligacions dels ciutadans, compromisos de les administracions públiques, etc. Aplicació de la signatura electrònica a l'administració electrònica. Llei de Protecció de Dades Personals.
Continguts: introducció. Llei d'Accés Electrònic dels Ciutadans als Serveis Públics: antecedents a la Llei 11/2007. Àmbit d'aplicació. Punts rellevants de la nova legislació. Drets dels ciutadans. Deures de les administracions públiques. La signatura electrònica: què és la signatura electrònica?. Beneficis de la signatura electrònica. Validesa i caducitat de la signatura digital. Àmbit d'aplicació de la signatura electrònica. En quins casos hauria d'utilitzar la signatura electrònica- Exemples. Llei de Protecció de Dades Personals (LOPD): antecedents a la LOPD. Àmbit d'aplicació. Punts rellevants de la nova legislació. Drets dels usuaris. Deures exigits per la nova legislació. La custòdia de documentació electrònica
Dirigit: empleats públics de nivells A i B, que exercesquen la seua funció a l'àmbit de l'administració Local de la Comunitat Valenciana.
Durada: 15 hores
Participants: 25 per edició
Lloc: Alacant, Castelló i València.
Nombre d'edicions: 18 (6 Alacant, 4 Castelló i 8 edicions a València.)
2. Plataforma de contractació
Objectius: Llei de Contractes del Sector Públic. Resolució de dubtes habituals dels processos de contractació. Maneig de la plataforma de contractació de la Comunitat Valenciana. Requisits previs per a l'ús de la plataforma.
Continguts: introducció: Llei de Contractes del Sector Públic. Alta del perfil del contractant. Perfils dels usuaris: administrador. Editor. Publicador. Funcions: búsqueda de licitacions. Manteniment de licitacions. Esmena d'errors. Descàrrega de plecs. Preparació de les taules de Contractació. Celebració de les taules de Contractació. Renúncia/desistiment. Declarar deserta una licitació. Adjudicació provisional. Suspensió/alçament de la suspensió de l'adjudicació provisional. Adjudicació definitiva. Conclusions.
Dirigit a: empleats públics de nivells A, B, C i D de la Generalitat o que exercesquen la seua funció a l'àmbit de l'administració local de la Comunitat Valenciana, relacionats amb els processos de contractació.
Durada: 15 hores
Participants: 15
Lloc d'impartició: Alacant, Castelló i València.
Nombre d'edicions: 10 (3 Alacant, 2 Castelló 1 edició a València per a empleats de la Generalitat., 4 edicions a València)
3. Administració electrònica: nivell I
Objectiu: aclarir conceptes bàsics de l'administració electrònica. Presentar la visió del ciutadà i els serveis posats a la seua disposició. Orientat a ajuntaments xicotets/mitjans
Continguts: Introducció: conceptes bàsics d'administració electrònica. La Plataforma d'Administració Electrònica per a entitats locals. Què es pot fer en la plataforma- Llei d'Accés Electrònic dels Ciutadans als Serveis Públics. Conceptes d'Administració Electrònica: catàleg de serveis. Carpeta ciutadana. Certificats digitals. Preguntes més freqüents. Exemples pràctics d'administració electrònica. Plataforma d'Administració Electrònica: escriptori de tramitació. Passos d'un servei electrònic. Signatura de documents. Administració sense papers. Notificacions al ciutadà. El dia a dia de l'usuari de la Plataforma. Consulta de tasques pendents. Formularis. Terminis. Canals.
Dirigit: empleats públics de nivells A, B, C i D, relacionats amb atenció ciutadana i tramitació d'expedients adscrits a ajuntaments de menys de 7.000 habitants
Durada: 15 hores
Lloc: Alacant. Castelló i València.
Assistents: 15 per edició.
Nombre d'edicions: 8 (2 Alacant, 2 Castelló i 4 edicions a València.)
4. Administració electrònica: nivell II.
Objectiu: aclarir conceptes avançats de l'administració electrònica. Presentar a l'empleat/ada públic/a totes les eines avançades. Orientat a ajuntaments mitjans/grans.
Continguts: Introducció. Conceptes bàsics d'administració electrònica. La Plataforma d'Administració Electrònica per a entitats locals. Què es pot fer en la Plataforma- Llei d'Accés Electrònic dels Ciutadans als Serveis Públics: conceptes d'administració electrònica: Catàleg de serveis. Carpeta ciutadana. Certificats digitals. Preguntes més freqüents. Exemples pràctics d'administració electrònica. Plataforma d'Administració Electrònica: escriptori de tramitació. Passos d'un servei electrònic. Signatura de documents. Administració sense papers. Notificacions al/a la ciutadà/ana. El dia a dia de l'usuari de la Plataforma: consulta de tasques pendents. Formularis. Terminis. Canals. Integració de la Plataforma amb les aplicacions de gestió municipal.
Dirigit: empleats públics de nivells A, B, C i D, relacionats amb atenció ciutadana i tramitació d'expedients, adscrits a ajuntaments de menys de 7.000 habitants
Durada: 15 hores.
Participants: 15 per edició.
Lloc: Alacant, Castelló i València.
Nombre d'Edicions: 4 (1 Alacant, 1 Castelló i 2 edicions a València.)
5. Administració electrònica per a tècnics
Objectiu: descripció tecnològica de la Plataforma d'Administració Electrònica. Alternatives d'implantació. Labors d'administració i monitorització. Personalització de serveis.
Continguts: Introducció. Descripció de l'arquitectura. Descripció de l'arquitectura de components. Descripció de l'arquitectura programari. Alternatives d'implantació: escenari 1: hostalatge en les respectives diputacions. Escenari 2: hostalatge en la mateixa entitat local. Escenari 3: hostalatge mixt. Components de la Plataforma d'Administració Electrònica: bus d'integració. Gestor de serveis electrònic. Reposador documental. Carpeta ciutadana. Altres components. Casos pràctics. Funcions d'administració i personalització de la plataforma. Model de Pla d'implantació de la plataforma en un ajuntament.
Dirigit: empleats públics relacionats amb tasques tècniques informàtiques.
Durada: 25 hores
Participants: 15 per edició.
Lloc: Alacant, Castelló i València.
Nombre d'edicions: 5 (1 Alacant, 1 Castelló i 3 edicions a València).
6. Calendari dels cursos
El calendari dels cursos es relaciona en l'annex II de la present Resolució
L'organisme convocant està facultat per a modificar la data de realització del curs, si hi ha problemes organitzatius o tècnics que impedisquen la seua realització en el calendari previst.
7. Règim dels cursos
Als assistents s'expedirà un certificat d'aprofitament, sempre que s'acredite l'assistència a un 85%, com a mínim, de la durada total del curs, així com, si fa al cas, haver realitzat les tasques obligatòries fixades en el programa o encomanades pel professor.
L'assistència inferior al percentatge assenyalat exclou de l'expedició de qualsevol certificat.
8. Recursos
La present Resolució podrà ser impugnada per les persones interessades, mitjançant la interposició de recurs contenciós administratiu en el termini de dos mesos, comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 14.2 i 46 de la Llei 29/1998, Reguladora de la Jurisdicció Contenciosa Administrativa. No obstant això, i de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant del mateix òrgan que l'ha dictada, en el termini d'un mes, comptador des de l'endemà de la publicació de la present Resolució. Tot això sense perjudici que puga exercitar-se qualsevol altre recurs o acció que estime procedent.
València, 14 de maig de 2009.- El director general d'Administració Autonòmica: Pedro Javier García Ribot.